চিন্ময় কৃষ্ণ দাসের জামিন মামলার শুনানি হতে চলেছে আগামীকাল

ওয়েব ডেস্ক: দীর্ঘ ছাত্র আন্দোলনের জেরে উত্তাল পরিস্থিতি হয় বাংলাদেশে। যার জেরে সেখানকার তৎকালীন প্রধানমন্ত্রী শেখ হাসিনা বাধ্য হন দেশ ছাড়তে। তারপরেই ক্ষমতায় আসে অন্তর্বর্তীকালীন ইউনুস সরকার। ক্ষমতায় এসেই বাংলাদেশি সংখ্যালঘুদের উপর চলতে থাকে অত্যাচার। ঘটনায় গ্রেফতার করা হয় বাংলাদেশ হিন্দু ঐক্য মহাজোটের আহ্বায়ক চিন্ময় কৃষ্ণ দাসকে। তাঁর গ্রেফতারির প্রতিবাদে বিক্ষোভ দেখান বাংলাদেশী হিন্দুরা। তাঁর জামিনের জন্যও মিলিত ভাবে প্রতিবাদে সামিল হন সেখানকার হিন্দুরা। কিন্তু জামিন মঞ্জুর হয়নি।

আর এবার আবারও চিন্ময় কৃষ্ণ দাসের জামিন চেয়ে রবিবার মামলা দায়ের করা হয় বাংলাদেশ হাইকোর্টে। উল্লেখ্য, এর আগে গত ২ জানুয়ারিতে চট্টগ্রাম আদালতে খারিজ হয়ে যায় চিন্ময় কৃষ্ণ দাসের জামিন মামলা। রবিবার বাংলাদেশ হাইকোর্টে যেই জামিন মামলা করা হয়েছে, হাইকোর্টের বিচারপতি মোহাম্মদ আলী রেজার এবং বিচারপতি আতেয়ার রহমানের বেঞ্চ মামলাটি গ্রহণ করে বলেন আগামীকাল অর্থাৎ সোমবার চিন্ময় কৃষ্ণ দাসের জামিন মামলার শুনানি হবে।

আরও পড়ুন: বঙ্গ বিজেপিতে শুভেন্দু-সুকান্ত বিরোধ কি চরমে?

উল্লেখ্য, হিন্দু মহাজোটের এই নেতার বিরুদ্ধে দেশদ্রোহিতার ধারায় মামলা দায়ের করা হয় বাংলাদেশ পুলিশের তরফ থেকে। পুলিশের অভিযোগ, চিন্ময় কৃষ্ণর তরফ থেকে যে সভা ডাকা হয়েছিল তাতে জাতীয় পতাকার উপরে ইসকনের পতাকা টাঙানো হয়েছিল বলে মামলা দায়ের করা হয়েছিল। তারপর থেকেই তাঁর জামিনের জন্য বারবার মামলা দায়ের করা হয়। কিন্তু তিনবার তাঁর জামিন মামলা খারিজ হয়ে যায়। আর সেই প্রেক্ষিতেই আজ অর্থাৎ রবিবার বাংলাদেশ হাইকোর্টে মামলা দায়ের হয়।

দেখুন অন্য খবর